Stacey Gillian Abe

Stacey Gillian Abe (Kampala, Uganda, 1990) diziplina anitzeko artista da, nortasun, genero eta espiritualtasun nozioak lantzen dituena.

 Biografia 
Stacey Gillian Abek nesken eskola musulman batean ikasi zuen batxilergoa. 2014an, Arteen Arte eta Industria Diseinuko Lizentziatura lortu zuen Kampalako Kyambogo Unibertsitatean, eta Arte Ederren Sailean ikusizko arteak eta diseinu industriala ikasi zuen.

Hainbat teknika lantzen ditu, eta horrek aukera ematen dio horietako bakoitzaren artean trantsizioak egiteko, hots, argazkilaritza, eskultura, instalazioa, performancea edota pintura. Materialei dagokienez, eskuz egindako hainbat material ere erabiltzen ditu, hala nola beira, zeramika eta ehun-zuntzak. Ez du zalantzarik egiten tradizioak irauli eta emakumeak eta sexualitateak gizartean duten tokia zalantzan jartzeaz bere sorkuntzen bidez. Hedabideetan, eszena artistikoan, erakunde akademiko, politiko, sozial eta kulturaletan egiten den emakume beltzen irudikapena kuestionatzen du. Batez ere, bere oroitzapenak erabiltzen ditu, eta bere esperientzia anitzak, esperientzia traumatiko bat aprobetxatzen du bere lanak sortzeko.

2016an, Senegaleko 12. Dakar Bienalean parte hartu zuen.

Enya Sa seriea ekoitzi zuen 2017an, bere lanen artean leku garrantzitsua duena, non erotismoaren eta generoaren arteko elkarrizketa ezartzen den. Neska gazteei irakasten zaizkien debekuetan eta aukeretan oinarrituta, Afrikako plater tradizional baten osagaiak baginek ordezkatzen dituzte, plater batean. Polemikazkoa, serie horrek asebetetzean eta elikadura eta sexu kontsumoan jokatzen duten mekanismoak salatu nahi ditu.

Artista afrikarren corpuseko parte izan da Parisko Arte Modernoko Museoko The Power of my Hands erakusketan, 2020ko Afrika Denboraldiaren harira.

Berrogei urte baino gutxiago duten 100 pertsona talentudunen Afrikako Forbes sailkapenean sartuta dago - .

 Erakusketak 

 Women without Borders, Frantziako Institutua, Kinshasa, 2014
 (Re)Thinking Feminism and Black Womanhood, Goethe Institute, Kampala, 2016
 Power of my Hands, Parisko Arte Modernoaren Museoa, 2020 

 Sariak 

 Prince Claus Sariaren irabazlea (Herbehereak) 

 Erreferentziak 

 Kanpo estekak 

 Webgune ofiziala

Kategoria:Kampalarrak
Kategoria:Ugandako artistak
Kategoria:Artista feministak
Kategoria:Emakume artistak
Kategoria:Artista garaikideak